૫. યોગ્ય અધિકારી પોતાની સહીથી એક પ્રમાણપત્ર તૈયાર કરશે કે જેમાં તેવી વ્યક્તિ દ્વારા ભરવાપાત્ર રકમ જણાવવામાં આવશે અને આવું પ્રમાણપત્ર જે જિલ્લામાં આવી કસૂરદાર વ્યક્તિ કોઇ મિલકત ધરાવતી હોય અથવા રહેતી હોય કે ધંધો કરતી હોય તે જિલ્લાના કલેક્ટર અથવા તો સરકાર દ્વારા અધિકૃત અધિકારીને આપવામાં આવશે અને આવું પ્રમાણપત્ર મળતા તે કલેક્ટર કે અધિકૃત વ્યક્તિ તેવી વ્યક્તિ પાસેથી તેમાં જણાવ્યા મુજબની રકમ જમીન મહેસૂલની રકમ ભરવાનો કસૂર હોય તે રીતે વસૂલાત કરી શકશે.